title: Decizia (PESC) 2015/2005 a Consiliului din 10 noiembrie 2015 de prelungire a mandatului Reprezentantului Special al Uniunii Europene în Afganistan

text:
               11.11.2015

               RO

               Jurnalul Oficial al Uniunii Europene

               L 294/53

         DECIZIA (PESC) 2015/2005 A CONSILIULUI
   din 10 noiembrie 2015
   de prelungire a mandatului Reprezentantului Special al Uniunii Europene în Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 iulie 2013, Consiliul a adoptat Decizia 2013/393/PESC (1) de numire a domnului Franz-Michael SKJOLD MELLBIN în calitate de Reprezentant Special al Uniunii Europene (RSUE) în Afganistan. Mandatul RSUE urmează să expire la 31 octombrie 2015.

               (2)

               Mandatul RSUE ar trebui prelungit pentru o perioadă suplimentară de 16 luni.

               (3)

               RSUE își va executa mandatul în contextul unei situații care s-ar putea deteriora și care ar putea împiedica atingerea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Franz-Michael SKJOLD MELLBIN în calitate de RSUE în Afganistan se prelungește până la 28 februarie 2017. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   RSUE reprezintă Uniunea și promovează obiectivele de politică ale Uniunii în Afganistan, în strânsă cooperare cu reprezentanții statelor membre în Afganistan. Mai precis, RSUE:

               (a)

               contribuie la punerea în aplicare a Declarației comune UE-Afganistan, a strategiei UE în Afganistan pentru perioada 2014-2016 și, după caz a Acordului de cooperare UE-Afganistan privind parteneriatul și dezvoltarea (CAPD);

               (b)

               sprijină dialogul politic dintre Uniune și Afganistan;

               (c)

               sprijină rolul central jucat de Organizația Națiunilor Unite (ONU) în Afganistan, cu accent deosebit pe contribuția la o mai bună coordonare a asistenței internaționale, promovând astfel punerea în aplicare a comunicatelor conferințelor de la Bonn, Chicago, Tokio și Londra, precum și a rezoluțiilor ONU relevante.

         Articolul 3
   Mandat
   Pentru îndeplinirea mandatului său, în strânsă cooperare cu reprezentanții statelor membre în Afganistan, RSUE:

               (a)

               promovează perspectiva Uniunii asupra procesului politic și a evoluțiilor din Afganistan;

               (b)

               menține o legătură strânsă cu instituțiile afgane relevante și sprijină dezvoltarea acestora, în special guvernul și parlamentul, precum și autoritățile locale. De asemenea, ar trebui să se mențină contactul cu alte grupuri politice afgane și cu alți actori relevanți din Afganistan, în special cu cei relevanți din sfera societății civile;

               (c)

               menține o legătură strânsă cu părțile interesate relevante, internaționale și regionale, din Afganistan, în special cu reprezentantul special al Secretarului General al ONU și cu reprezentantul civil superior al Organizației Tratatului Atlanticului de Nord (NATO), precum și cu alte organizații și parteneri-cheie;

               (d)

               oferă consiliere cu privire la progresele înregistrate în atingerea obiectivelor Declarației comune UE-Afganistan, ale strategiei UE în Afganistan pentru perioada 2014-2016, ale Acordului de cooperare UE-Afganistan privind parteneriatul și dezvoltarea (CAPD), precum și ale comunicatelor conferințelor de la Bonn, Chicago, Tokio și Londra, în special în următoarele domenii:

                           (i)

                           consolidarea capacităților civile, în special la nivel subnațional;

                           (ii)

                           buna guvernanță și crearea instituțiilor necesare existenței statului de drept, în special a unui sistem judiciar independent;

                           (iii)

                           reformele electorale și constituționale;

                           (iv)

                           reformele sectorului de securitate, inclusiv consolidarea instituțiilor judiciare și a statului de drept, a armatei naționale și a forțelor de poliție și, în special, dezvoltarea serviciului civil de poliție;

                           (v)

                           promovarea creșterii economice, în special a agriculturii și a dezvoltării rurale;

                           (vi)

                           respectarea obligațiilor internaționale ale Afganistanului cu privire la drepturile omului, inclusiv respectarea drepturilor persoanelor care aparțin minorităților și a drepturilor femeilor și ale copiilor;

                           (vii)

                           respectarea principiilor democratice și a statului de drept;

                           (viii)

                           promovarea participării femeilor în administrația publică, în societatea civilă și, în conformitate cu Rezoluția 1325(2000) a Consiliului de Securitate al ONU, în cadrul procesului de pace;

                           (ix)

                           respectarea obligațiilor internaționale ale Afganistanului, inclusiv cooperarea în cadrul eforturilor internaționale de combatere a terorismului, a traficului ilicit de stupefiante și a traficului de ființe umane, a proliferării armelor de distrugere în masă și a materialelor aferente;

                           (x)

                           facilitarea asistenței umanitare și returnarea organizată a refugiaților și a persoanelor strămutate în interiorul țării; și

                           (xi)

                           consolidarea eficienței prezenței și a activităților Uniunii în Afganistan și contribuția la elaborarea rapoartelor periodice de punere în aplicare privind noua strategie a UE în Afganistan pentru perioada 2014-2016, solicitate de Consiliu;

               (e)

               participă activ la forumurile locale de coordonare, precum Consiliul mixt de coordonare și monitorizare, și informează permanent și pe deplin statele membre neparticipante cu privire la deciziile luate la aceste niveluri;

               (f)

               oferă consiliere cu privire la participarea și la pozițiile Uniunii în cadrul conferințelor internaționale privind Afganistanul și în special în cadrul următoarei conferințe ministeriale internaționale privind Afganistanul, care urmează să fie co-găzduită de Uniune la Bruxelles, în strânsă colaborare cu autoritățile afgane și cu principalii parteneri internaționali;

               (g)

               joacă un rol activ în promovarea cooperării regionale prin intermediul inițiativelor relevante, inclusiv procesul de la Istanbul și Conferința economică regională privind Afganistanul (RECCA);

               (h)

               contribuie la punerea în aplicare a politicii Uniunii în domeniul drepturilor omului și a orientărilor UE privind drepturile omului, în special în ceea ce privește femeile și copiii din zonele afectate de conflicte, mai ales prin monitorizarea și abordarea evoluțiilor în acest domeniu;

               (i)

               furnizează, după caz, sprijin pentru un proces de pace favorabil incluziunii și condus de partenerii afgani, care să conducă la un acord politic conform cu „punctele esențiale” convenite la Conferința de la Bonn.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului său, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE în perioada 1 noiembrie 2015-28 februarie 2017 este de 7 625 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare aferente puse la dispoziție, RSUE răspunde de constituirea unei echipe. Echipa este formată din experți în chestiuni politice specifice, conform mandatului. RSUE informează în mod prompt și regulat Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului internațional contractual trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE și ale membrilor personalului RSUE se stabilesc împreună cu țara-gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din zona pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către zona pentru care este responsabil RSUE și în interiorul acesteia și gestionării incidentelor de securitate, precum și a unui plan de urgență și de evacuare a birourilor;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil RSUE;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv membrii personalului contractat la nivel local, au participat, înainte de sosirea în zona pentru care este responsabil RSUE sau imediat după sosire, la cursuri adecvate de instruire în domeniul securității, pe baza clasificărilor de risc atribuite zonei respective de SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR, și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului de executare a mandatului.

         Articolul 11
   Raportare
   RSUE transmite periodic rapoarte către ÎR și COPS. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE sunt coordonate cu cele ale Comisiei, precum și cu cele ale delegației Uniunii în Pakistan. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii de misiune ai statelor membre și cu șefii delegațiilor Uniunii. Aceștia depun toate eforturile pentru a susține RSUE în executarea mandatului său. RSUE furnizează orientări politice la nivel local șefului Misiunii de poliție a Uniunii Europene în Afganistan (EUPOL AFGHANISTAN). RSUE și comandantul operațiilor civile se consultă reciproc în funcție de necesități. RSUE stabilește, de asemenea, contacte strânse cu alți actori internaționali și regionali de pe teren.
   Articolul 13
   Asistență în ceea ce privește plângerile
   RSUE și personalul acestuia oferă asistență pentru furnizarea elementelor necesare pentru a răspunde oricăror plângeri sau obligații în legătură cu mandatele precedenților RSUE în Afganistan și oferă, în acest scop, asistență administrativă și acces la dosarele relevante.
   Articolul 14
   Reexaminare
   Punerea în aplicare a prezentei decizii și coerența acesteia în raport cu alte contribuții ale Uniunii în regiune se reexaminează periodic. RSUE prezintă Consiliului, ÎR, și Comisiei un raport privind progresele înregistrate până la sfârșitul lunii iunie 2016 și un raport cuprinzător privind executarea mandatului până la sfârșitul lunii noiembrie 2016.
   Articolul 15
   Intrarea în vigoare
   Prezenta decizie intră în vigoare la data adoptării.
   Se aplică de la 1 noiembrie 2015.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Decizia 2013/393/PESC a Consiliului din 22 iulie 2013 de modificare a Deciziei 2013/382/PESC de prelungire a mandatului Reprezentantului Special al Uniunii Europene în Afganistan (JO L 198, 23.7.2013, p. 47).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia 2005/851/PESC a Consiliului din 21 noiembrie 2005 privind încheierea Acordului între Uniunea Europeană și Canada de instituire a unui cadru pentru participarea Canadei la operațiunile Uniunii Europene de gestionare a crizelor

text:
Anunţ juridic important

|

32005D0851

Official Journal L 315 , 01/12/2005 P. 0020 - 0020 Official Journal L 315 , 01/12/2005 P. 0020 - 0020

		20051121Decizia 2005/851/PESC a Consiliuluidin 21 noiembrie 2005privind încheierea Acordului între Uniunea Europeană și Canada de instituire a unui cadru pentru participarea Canadei la operațiunile Uniunii Europene de gestionare a crizelorCONSILIUL UNIUNII EUROPENE,având în vedere Tratatul privind Uniunea Europeană, în special articolul 24,având în vedere recomandarea Președinției,întrucât:(1) Condițiile privind participarea unor state terțe la operațiunile Uniunii Europene de gestionare a crizelor nu ar trebui să fie definite caz cu caz pentru fiecare operațiune avută în vedere, ci stabilite într-un acord de instituire a cadrului pentru o posibilă viitoare participare.(2) Ca urmare a autorizării de către Consiliu, la 23 februarie 2004, Președinția, asistată de secretarul general/Înalt reprezentant, a negociat un Acord între Uniunea Europeană și Canada de instituire a unui cadru pentru participarea Canadei la operațiunile Uniunii Europene de gestionare a crizelor.(3) Este necesară aprobarea acordului,DECIDE:Articolul 1Acordul între Uniunea Europeană și Canada de instituire a unui cadru pentru participarea Canadei la operațiunile Uniunii Europene de gestionare a crizelor se aprobă în numele Uniunii Europene.Textul acordului se anexează la prezenta decizie.Articolul 2Președintele Consiliului este autorizat să desemneze persoana sau persoanele împuternicite să semneze acordul prin care Uniunea Europeană își asumă obligații.Articolul 3Prezenta decizie produce efecte de la data adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 21 noiembrie 2005.Pentru ConsiliuPreședinteleJ. Straw--------------------------------------------------


title: Decizia nr. 185/16/COL a Autorității AELS de Supraveghere din 12 octombrie 2016 de aprobare a planului de performanță al rețelei pentru a doua perioadă de referință a schemei de performanță a cerului unic european (2015-2019) [2017/134]

text:
               26.1.2017

               RO

               Jurnalul Oficial al Uniunii Europene

               L 21/116

         DECIZIA NR. 185/16/COL A AUTORITĂȚII AELS DE SUPRAVEGHERE
   din 12 octombrie 2016
   de aprobare a planului de performanță al rețelei pentru a doua perioadă de referință a schemei de performanță a cerului unic european (2015-2019) [2017/134]
   AUTORITATEA AELS DE SUPRAVEGHERE,
   având în vedere actul menționat la punctul 66t din anexa XIII la Acordul privind SEE [Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european, astfel cum a fost modificat], astfel cum a fost adaptat la Acordul privind SEE prin Protocolul 1 la acesta, în special articolul 11 alineatul (1),
   având în vedere actul menționat la punctul 66xf din anexa XIII la Acordul privind SEE [Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea], astfel cum a fost adaptat la Acordul privind SEE prin Protocolul 1 la acesta, în special articolul 6 litera (d),
   întrucât:

               (1)

               În conformitate cu actul menționat la punctul 66wn din anexa XIII la Acordul privind SEE [Regulamentul (UE) nr. 677/2011 al Comisiei din 7 iulie 2011 de stabilire a normelor de aplicare a funcțiilor rețelei de management al traficului aerian (ATM) și de modificare a Regulamentului (UE) nr. 691/2010], administratorul de rețea contribuie la implementarea schemei de performanță.

               (2)

               În conformitate cu Regulamentul de punere în aplicare (UE) nr. 390/2013, administratorul de rețea a elaborat planul de performanță al rețelei pentru a doua perioadă de referință a schemei de performanță a cerului unic european (2015-2019).

               (3)

               Planul de performanță al rețelei a fost evaluat în raport cu obiectivele de performanță la nivelul Uniunii (1) și, mutatis mutandis, cu criteriile prevăzute în anexa IV la Regulamentul de punere în aplicare (UE) nr. 390/2013, precum și cu alte cerințe ale regulamentului respectiv.

               (4)

               Evaluarea a arătat că planul de performanță al rețelei este conform cu aceste obiective, criterii și cerințe. În special, în ceea ce privește domeniile de performanță cheie ale siguranței, mediului și capacității, obiectivele stabilite în cadrul planului sunt egale cu obiectivele de la nivelul Uniunii și sunt, în consecință, conforme cu obiectivele respective la nivelul Uniunii. În ceea ce privește domeniul de performanță cheie al rentabilității, obiectivele stabilite în plan sunt, de asemenea, conforme cu obiectivele la nivelul Uniunii, având în vedere că tendința de reducere a costurilor unitare determinate este mai mare decât obiectivul de la nivelul Uniunii.

               (5)

               Prin urmare, este oportună aprobarea de către Autoritatea AELS de Supraveghere a versiunii finale a planului de performanță al rețelei, în ediția sa din iunie 2015, astfel cum a fost elaborată de administratorul de rețea.

         ADOPTĂ PREZENTA DECIZIE:
   Articolul 1
   Se aprobă planul de performanță al rețelei pentru a doua perioadă de referință a schemei de performanță a cerului unic european (2015-2019), în ediția sa din iunie 2015, astfel cum a fost prezentat de administratorul de rețea.
   Articolul 2
   Prezenta decizie intră în vigoare în a douăzecea zi de la data publicării în suplimentul SEE la Jurnalul Oficial al Uniunii Europene.

      Adoptată la Bruxelles, 12 octombrie 2016.

            Pentru Autoritatea AELS de Supraveghere

         Sven Erik SVEDMAN

            Președinte

         Helga JÓNSDÓTTIR

            Membru al Colegiului

      (1)  Actul menționat la punctul 66xe din anexa XIII la Acordul privind SEE (Decizia de punere în aplicare a Comisiei 2014/132/UE din 11 martie 2014 de stabilire a obiectivelor de performanță la nivelul Uniunii pentru rețeaua de management al traficului aerian și a pragurilor de alertă pentru a doua perioadă de referință 20152019).


title: Decizia Consiliului din 15 noiembrie 2013 de numire a doi membri și a trei supleanți ai Consiliului de administrație în cadrul Agenției pentru Cooperarea Autorităților de Reglementare din Domeniul Energiei

text:
               19.11.2013

               RO

               Jurnalul Oficial al Uniunii Europene

               C 337/8

         DECIZIA CONSILIULUI
   din 15 noiembrie 2013
   de numire a doi membri și a trei supleanți ai Consiliului de administrație în cadrul Agenției pentru Cooperarea Autorităților de Reglementare din Domeniul Energiei
   2013/C 337/07
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (1), în special articolul 12,
   întrucât:

               (1)

               Regulamentul (CE) nr. 713/2009 prevede obligativitatea numirii de către Consiliu a cinci membri și a supleanților acestora pentru Consiliul de administrație în cadrul Agenției pentru Cooperarea Autorităților de Reglementare din Domeniul Energiei.

               (2)

               În conformitate cu Regulamentul (CE) nr. 713/2009, un membru al Consiliului de administrație nu poate fi membru în cadrul Consiliului autorităților de reglementare, iar membrii Consiliului de administrație acționează independent și obiectiv în interes public.

               (3)

               Prin Decizia din 22 decembrie 2009 (2), Consiliul a numit în Consiliul de administrație trei membri și trei supleanți pentru o perioadă de șase ani și doi membri și doi supleanți pentru o perioadă de patru ani.

               (4)

               Ca urmare a încheierii mandatelor cu o durată de patru ani a doi membri și a doi supleanți și a demisiei unui supleant din mandatul său cu o durată de șase ani, doi membri și trei supleanți ar trebui să fie numiți pentru a îi înlocui pe cei menționați anterior,

         ADOPTĂ PREZENTA DECIZIE:
   Articolul 1
   Următoarele persoane sunt numite membri ai Consiliului de administrație în cadrul Agenției pentru Cooperarea Autorităților de Reglementare din Domeniul Energiei, pentru o perioadă de patru ani începând cu 28 ianuarie 2014:

               —

               Guy LENTZ, Luxemburg;

               —

               Jochen PENKER, Austria.

         Articolul 2
   Următoarele persoane sunt numite supleanți ai Consiliului de administrație în cadrul Agenției pentru Cooperarea Autorităților de Reglementare din Domeniul Energiei, pentru o perioadă de patru ani începând cu 28 ianuarie 2014:

               —

               Detlef DAUKE, Germania;

               —

               Pal KOVACS, Ungaria;

               —

               Romas SVEDAS, Lituania.

         Articolul 3
   Prezenta decizie intră în vigoare la data adoptării.

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS

      (1)  JO L 211, 14.8.2009, p. 1.

      (2)  JO C 21, 28.1.2010, p. 1.


title: 2014/102/UE: Decizia Consiliului din 28 ianuarie 2014 privind încheierea Protocolului de stabilire a posibilităților de pescuit și a contribuției financiare prevăzute de Acordul dintre Uniunea Europeană și Republica Côte d’Ivoire (2013-2018)

text:
               22.2.2014

               RO

               Jurnalul Oficial al Uniunii Europene

               L 54/1

      DECIZIA CONSILIULUI

   din 28 ianuarie 2014
   privind încheierea Protocolului de stabilire a posibilităților de pescuit și a contribuției financiare prevăzute de Acordul dintre Uniunea Europeană și Republica Côte d’Ivoire (2013-2018)
   (2014/102/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Consiliul a adoptat, la 17 martie 2008, Regulamentul (CE) nr. 242/2008 privind încheierea Acordului de parteneriat în domeniul pescuitului între Comunitatea Europeană, pe de o parte, și Republica Côte d’Ivoire, pe de altă parte (1) (denumit în continuare „acordul de parteneriat”).

               (2)

               Uniunea Europeană a negociat cu Republica Côte d’Ivoire un nou protocol care oferă navelor UE posibilități de pescuit în apele asupra cărora Republica Côte d’Ivoire exercită suveranitatea sau deține jurisdicția în domeniul pescuitului (denumit în continuare „noul protocol”).

               (3)

               Noul protocol a fost semnat în temeiul Deciziei 2013/303/UE a Consiliului (2) și se aplică cu titlu provizoriu de la 1 iulie 2013.

               (4)

               Ar trebui să fie autorizată încheierea noului protocol,

         ADOPTĂ PREZENTA DECIZIE:
   Articolul 1
   Prin prezenta decizie se autorizează încheierea, în numele Uniunii, a Protocolului de stabilire a posibilităților de pescuit și a contribuției financiare prevăzute de Acordul dintre Uniunea Europeană și Republica Côte d’Ivoire (2013-2018) (denumit în continuare „noul protocol”) (3).
   Articolul 2
   Președintele Consiliului efectuează, în numele Uniunii, notificarea prevăzută la articolul 14 din noul protocol (4).
   Articolul 3
   Prezenta decizie intră în vigoare la data adoptării sale.

      Adoptată la Bruxelles, 28 ianuarie 2014.

            Pentru Consiliu

            Președintele

         G. STOURNARAS

      (1)  JO L 75, 18.3.2008, p. 51.

      (2)  JO L 170, 22.6.2013, p. 1.

      (3)  Noul protocol a fost publicat în JO L 170, 22.6.2013, p. 2 împreună cu decizia privind semnarea sa.

      (4)  Data intrării în vigoare a noului protocol se va publica în Jurnalul Oficial al Uniunii Europene de către Secretariatul General al Consiliului.


title: 2011/557/UE, Euratom: Decizia Parlamentului European din 10 mai 2011 privind închiderea conturilor referitoare la execuția bugetului general al Uniunii Europene aferent exercițiului financiar 2009, Secțiunea III – Comisia

text:
               27.9.2011

               RO

               Jurnalul Oficial al Uniunii Europene

               L 250/87

         DECIZIA PARLAMENTULUI EUROPEAN
   din 10 mai 2011
   privind închiderea conturilor referitoare la execuția bugetului general al Uniunii Europene aferent exercițiului financiar 2009, Secțiunea III – Comisia
   (2011/557/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2009 (1),

               —

               având în vedere conturile anuale ale Uniunii Europene pentru exercițiul financiar 2009 [SEC(2010) 963 – C7-0211/2010] (2),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2008 [COM(2010) 650] și documentele de lucru ale serviciilor Comisiei care însoțesc raportul în cauză [SEC(2010) 1437 și SEC(2010) 1438],

               —

               având în vedere Comunicarea Comisiei din 2 iunie 2010 intitulată „Sinteza realizărilor Comisiei în materie de gestiune în 2009” [COM(2010) 281],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2009 [COM(2010) 447] și documentul de lucru al serviciilor Comisiei care însoțește raportul în cauză [SEC(2010) 994],

               —

               având în vedere Raportul Comisiei intitulat „Răspunsurile statelor membre la Raportul anual pe 2009 al Curții de Conturi” [COM(2011) 104],

               —

               având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3), precum și rapoartele speciale ale Curții de Conturi,

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),

               —

               având în vedere Recomandarea Consiliului din 15 februarie 2011 privind descărcarea de gestiune care trebuie acordată Comisiei cu privire la execuția bugetară pentru exercițiul financiar 2009 (05891/2011 – C7-0053/2011),

               —

               având în vedere Recomandarea Consiliului din 15 februarie 2011 privind descărcarea de gestiune a agențiilor executive cu privire la execuția bugetară pentru exercițiul financiar 2009 (05893/2011 – C7-0054/2011),

               —

               având în vedere articolele 274, 275 și 276 din Tratatul CE, articolul 17 alineatul (1) din Tratatul privind Uniunea Europeană, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), astfel cum a fost modificat prin Regulamentele (CE, Euratom) nr. 1995/2006 (6) și (CE) nr. 1525/2007 (7) ale Consiliului, în special articolele 55, 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 14 alineatele (2) și (3),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0134/2011),

               A.

               întrucât, în conformitate cu articolul 318 din Tratatul privind funcționarea Uniunii Europene, Comisia prezintă conturile aferente operațiunilor bugetare și întocmește un bilanț financiar al activelor și pasivelor Uniunii,

               1.

               aprobă închiderea conturilor referitoare la execuția bugetului general al Uniunii Europene aferent exercițiului financiar 2009;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  JO L 390, 30.12.2006, p. 1.

      (7)  JO L 343, 27.12.2007, p. 9.

      (8)  JO L 11, 16.1.2003, p. 1.


title: Decizia (UE) 2016/1566 a Parlamentului European din 28 aprilie 2016 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/353

         DECIZIA (UE) 2016/1566 A PARLAMENTULUI EUROPEAN
   din 28 aprilie 2016
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2014,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2014, însoțit de răspunsul fundației (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a fundației în ceea ce privește execuția bugetară pentru exercițiul financiar 2014 (05584/2016 – C8-0063/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0120/2016),

               1.

               ia act de conturile anuale finale ale Fundației Europene pentru Îmbunătățirea Condițiilor de Viață și de Muncă care sunt prezentate în anexa la raportul Curții de Conturi;

               2.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2014;

               3.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 307.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 18 decembrie 2006 privind încheierea, în numele Comunității Europene, a unui amendament la Convenția privind accesul la informație, participarea publicului la luarea deciziei și accesul la justiție în probleme de mediu

text:
Anunţ juridic important

|

32006D0957

Jurnalul Oficial L 386 , 29/12/2006 p. 0046 - 0049 Jurnalul Oficial L 200 , 01/08/2007 p. 0594 - 0597

		20061218Decizia Consiliuluidin 18 decembrie 2006privind încheierea, în numele Comunității Europene, a unui amendament la Convenția privind accesul la informație, participarea publicului la luarea deciziei și accesul la justiție în probleme de mediu(2006/957/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European,întrucât:(1) Convenția CEE-ONU privind accesul la informație, participarea publicului la luarea deciziei și accesul la justiție în probleme de mediu (Convenția de la Aarhus) urmărește acordarea de drepturi publicului și impunerea de obligații părților și autorităților publice privind accesul la informație, participarea publicului și accesul la justiție în probleme de mediu.(2) Comunitatea Europeană, în conformitate cu tratatul, în special articolul 175 alineatul (1), este competentă, împreună cu statele membre ale acesteia, să încheie acorduri internaționale care să contribuie la îndeplinirea obiectivelor prevăzute la articolul 174 alineatul (1) din tratat și să pună în aplicare obligațiile care decurg din acestea.(3) Comunitatea a semnat Convenția de la Aarhus la 25 iunie 1998. Convenția a intrat în vigoare la 30 octombrie 2001. Comunitatea a aprobat Convenția la 17 februarie 2005, în conformitate cu Decizia 2005/370/CE a Consiliului [1].(4) A doua reuniune a părților, care a avut loc la 25- 27 mai 2005, a adoptat un amendament la Convenția de la Aarhus precizând mai concret obligațiile care revin părților privind participarea publicului la procesul de luare a deciziei în probleme legate de organisme modificate genetic (OMG). Legislația comunitară relevantă care reglementează OMG, în special Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic [2] și Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic [3], include dispoziții pentru participarea publicului la luarea deciziei în ceea ce privește OMG, care sunt în acord cu amendamentul la Convenția de la Aarhus.(5) Amendamentul la Convenția de la Aarhus a fost deschis spre ratificare, acceptare sau aprobare de către părți începând cu 27 septembrie 2005. Comunitatea Europeană și statele membre ale acesteia ar trebui să ia măsurile necesare pentru a permite depunerea simultană, pe cât posibil, a instrumentelor lor de ratificare, acceptare sau aprobare.(6) Amendamentul la Convenția de la Aarhus ar trebui aprobat,DECIDE:Articolul 1Amendamentul la Convenția de la Aarhus privind participarea publicului la luarea deciziei în ceea ce privește organismele modificate genetic se aprobă prin prezenta decizie în numele Comunității.Textul amendamentului la Convenția de la Aarhus se atașează la prezenta decizie.Articolul 2(1) Președintele Consiliului este autorizat prin prezenta decizie să desemneze persoana împuternicită (persoanele împuternicite) să depună instrumentul de aprobare a amendamentului pe lângă Secretarul General al Organizației Națiunilor Unite, în conformitate cu articolul 14 din Convenția de la Aarhus.(2) Comunitatea Europeană și statele membre ale acesteia care sunt părți semnatare la Convenția de la Aarhus se străduiesc să depună, cât mai curând posibil și până la 1 februarie 2008, instrumentele lor de ratificare, acceptare sau aprobare a amendamentului.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 18 decembrie 2006.Pentru ConsiliuPreședinteleJ.-E. Enestam[1] JO L 124, 17.5.2005, p. 1.[2] JO L 106, 17.4.2001, p. 1. Directivă modificată ultima dată prin Regulamentul (CE) nr. 1830/2003 (JO L 268, 18.10.2003, p. 24).[3] JO L 268, 18.10.2003, p. 1.--------------------------------------------------20061218ANEXĂAmendament la convenția privind accesul la informație, participarea publicului la luarea deciziei și accesul la justiție în probleme de mediuArticolul 6 alineatul (11)Textul existent se înlocuiește cu următorul text:"(11) Fără a aduce atingere articolului 3 alineatul (5), dispozițiile prezentului articol nu se aplică deciziilor cu privire la autorizarea sau nu a diseminării deliberate în mediu și a introducerii pe piață a organismelor modificate genetic."Articolul 6aDupă articolul 6, se inserează un nou articol cu următorul conținut:"Articolul 6aParticiparea publicului la luarea deciziei privind diseminarea deliberată în mediu și introducerea pe piață a organismelor modificate genetic(1) În conformitate cu modalitățile stabilite în anexa Ia, fiecare parte asigură informarea din timp și efectivă, precum și participarea prealabilă a publicului la luarea deciziei cu privire la autorizarea sau nu a diseminării deliberate în mediu și a introducerii pe piață a organismelor modificate genetic.(2) Cerințele impuse de părți în conformitate cu dispozițiile alineatului (1) din prezentul articol ar trebui să fie complementare și, în aceeași măsură, să sprijine dispozițiile cadrului național privind biosecuritatea, în conformitate cu obiectivele Protocolului de la Cartagena privind biosecuritatea."Anexa IaDupă anexa I, se inserează o nouă anexă cu următorul conținut:"Anexa IaModalități prevăzute la articolul 6a1. Fiecare parte stabilește, în cadrul său național de reglementare, modalitățile de informare efectivă și de participare a publicului la luarea deciziilor care fac obiectul dispozițiilor articolului 6bis, care includ un termen rezonabil pentru a oferi publicului o posibilitate adecvată de a-și exprima opinia cu privire la deciziile propuse.2. În cadrul național de reglementare, o parte poate să prevadă, după caz, excepții privind procedura de participare a publicului stabilită în prezenta anexă:(a) În cazul diseminării deliberate în mediu a organismelor modificate genetic (OMG) în orice alt scop decât introducerea pe piață, dacă:(i) o asemenea diseminare a mai fost aprobată în cadrul național de reglementare al părții în cauză, în condiții biogeografice comparabileși(ii) a fost dobândită suficientă experiență prealabilă privind diseminarea OMG în cauză în ecosisteme comparabile.(b) În cazul introducerii pe piață a OMG, dacă:(i) s-a aprobat deja în cadrul de reglementare al părții în cauzăsau(ii) se intenționează utilizarea în cercetare sau pentru colecții de culturi.3. Fără a aduce atingere legislației aplicabile privind confidențialitatea, în conformitate cu dispozițiile articolului 4, fiecare parte pune la dispoziția publicului, într-o manieră adecvată, oportună și eficientă, un rezumat al notificării prezentate în vederea obținerii autorizației pentru diseminarea deliberată în mediu sau introducerea pe piață a OMG pe teritoriul său, precum și un raport de evaluare, în cazul în care este disponibil și în conformitate cu cadrul național privind biosecuritatea.4 Părțile nu consideră, în nici un caz, ca fiind confidențiale următoarele informații:(a) Descrierea generală a organismului sau a organismelor modificate genetic în cauză, numele și adresa solicitantului de autorizație de diseminare deliberată, utilizarea pentru care este destinat și, după caz, locul diseminării.(b) Metodele și planurile de supraveghere a organismului sau organismelor modificate genetic în cauză și cele pentru intervenția în caz de urgență.(c) Evaluarea riscurilor pentru mediu.5. Fiecare parte asigură transparența procedurilor de luare a deciziei și asigură accesul publicului la informațiile de procedură relevante. Respectivele informații pot include, de exemplu:(i) Natura deciziilor posibile.(ii) Autoritatea publică responsabilă pentru luarea deciziei.(iii) Mecanismele de participare a publicului prevăzute în temeiul alineatului (1).(iv) Indicarea autorității publice de la care se pot obține informații relevante.(v) Indicarea autorității publice căreia i se pot prezenta observații și termenele prevăzute pentru transmiterea observațiilor.6. Dispozițiile prevăzute în temeiul alineatului (1) permit publicului să depună, în manieră adecvată, comentarii, informații, analize sau opinii considerate relevante față de diseminarea deliberată propusă, inclusiv față de introducerea pe piață.7. Fiecare parte se străduiește să asigure că, la luarea unei decizii în ceea ce privește autorizarea diseminării deliberate a OMG în mediu, inclusiv introducerea pe piață, sunt luate în considerare rezultatele procedurii de participare a publicului, organizată în temeiul alineatului (1).8. Părțile se asigură ca, atunci când o autoritate publică a adoptat o decizie care face obiectul dispozițiilor prezentei anexe, textul deciziei să fie pus la dispoziția publicului împreună cu motivele și considerentele pe care se întemeiază acesta.".--------------------------------------------------